ཐུབ་དབང་གི་སྐུ་བརྙན་ལ།  གསེར་གྱི་མདོག་ཅན་ས་གནོན་ཕྱག་རྒྱ་ཅན།  ། རྨད་བྱུང་ཐུགས་རྗེ་བརྩོན་འགྲུས་ཆེན་པོའི་མཐུས།  ། མི་མཇེད་འཇིག་རྟེན་ཁམས་ཀྱི་དཔལ་གྱུར་པ།  ། ཐུབ་དབང་མཆོག་དང་གནས་བརྟན་འཁོར་བཅས་ལ།  ། བྱང་ཆུབ་སྙིང་པོའི་བར་དུ་སྐྱབས་སུ་མཆི།  ། བདག་ཅག་དཀའ་བཅུ་བློ་( ༡༥༢ )བཟང་བཟོད་པ་ཞེས།  ། སྐྱ་སེར་ལྟོས་པར་བཅས་པ་ཐམས་ཅད་ལ།  ། འདི་ནས་གཟུང་སྟེ་བྱང་ཆུབ་མ་ཐོབ་བར།  ། བརྩེ་ཆེན་ཡེ་ཤེས་ཆེན་པོས་ཉེར་གཟིགས་ལ།  ། འཕྲིན་ལས་རྒྱ་ཆེན་རྒྱུན་ཆད་མེད་པ་ཡིས།  ། སྔོན་བསགས་ལས་སྒྲིབ་སྦྱོང་དང་ཆབས་ཅིག་པར།  ། གྲོགས་ངན་ཉོན་མོངས་དབང་དུ་མི་འགྲོ་བར།  ། རྟག་ཏུ་ལས་འབྲས་བསམ་པའི་ཤེས་རབ་དང་།  ། དཀར་ཕྱོགས་ཡོན་ཏན་ཡིད་ལ་དྲན་པ་ཡི།  ། དད་པ་ལྷ་ཡི་ཆུ་བོ་རྒྱུན་མི་ཆད།  ། སེམས་ཀྱི་ས་གཞིར་ཕབ་པའི་བྱིན་རླབས་ཀྱིས།  ། ཐར་པ་རྣམ་བྱང་ཕྱོགས་སུ་དྲང་དུ་གསོལ།  ། འཆི་ཁ་བར་དོ་ཕྱི་མའི་གནས་སྐབས་ཀུན།  ། མཆོག་གསུམ་ཐུགས་རྗེ་རྣམ་འཕྲུལ་ཚད་མེད་པས།  ། སྐྱེ་གནས་ངན་པའི་ལམ་དུ་མི་གཏོང་བར།  ། རྣམ་བྱང་བདེ་བར་བགྲོད་པའི་གྲོགས་མཛོད་ཅིག། བླ་མ་དཀོན་མཆོག་གསུམ་མཁྱེན་བྱིན་གྱིས་རློབས།  ། ཨ་སུ་པྲ་ཏིཥྛ་བཛྲ་ཡེ་སྭཱ་ཧཱ།  ཞེས་པ་དཀའ་བཅུ་བློ་བཟང་བཟོད་པ་ནས་ཐུབ་དབང་གནས་བརྟན་བཅས་ཀྱི་སྐུ་བརྙན་བཞེངས་སྐབས་གཟུངས་གཞུག་གི་འདོད་གསོལ་སུ་སྦྱར་བའོ། །  ། །  ༈